รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทยมอบนโยบายให้แก่ปลัดจังหวัด - นายอำเภอทั่วประเทศ เน้นย้ำใช้ “แผนพัฒนาอำเภอ” เป็นเครื่องมือในการพัฒนาพื้นที่ตามความต้องการของประชาชน
วันพฤหัสบดีที่ 5 มกราคม 2560
รัฐมนตรีช่วยว่าการกระทรวงมหาดไทยมอบนโยบายให้แก่ปลัดจังหวัด - นายอําเภอทั่วประเทศ เน้นย้ําใช้ “แผนพัฒนาอําเภอ” เป็นเครื่องมือในการพัฒนาพื้นที่ตามความต้องการของประชาชน
รัฐมนตรีช่วยว่าการกระทรวงมหาดไทยมอบนโยบายให้แก่ปลัดจังหวัด - นายอําเภอทั่วประเทศ เน้นย้ําใช้ “แผนพัฒนาอําเภอ” เป็นเครื่องมือในการพัฒนาพื้นที่ตามความต้องการของประชาชน
วันนี้ (5ม.ค.60)เวลา13.30น. ณห้องประชุมรอยัล จูบิลี่ บอลรูม อาคารชาเลนเจอร์ เมืองทองธานี อําเภอปากเกร็ด จังหวัดนนทบุรีนายสุธี มากบุญ รัฐมนตรีช่วยว่าการกระทรวงมหาดไทยมอบนโยบายการปฏิบัติงานให้แก่ ปลัดจังหวัด นายอําเภอทั่วประเทศในการประชุมมอบนโยบายการปฏิบัติงานให้แก่ปลัดจังหวัด นายอําเภอทั่วประเทศเพื่อขับเคลื่อนภารกิจและนโยบายของรัฐบาลสู่การปฏิบัติในพื้นที่ประจําปีงบประมาณ พ.ศ.2560
โดยในวาระแรก รัฐมนตรีช่วยว่าการกระทรวงมหาดไทยได้เน้นย้ําถึงการทํางานในพื้นที่ที่ “จุดแตกหัก” ของการพัฒนาอยู่ที่ “จังหวัด” และ “อําเภอ”ซึ่งมีความสําคัญอย่างยิ่งต่อทิศทางและผลของการพัฒนาประเทศดังนั้น การพัฒนาอําเภอจึงต้องขับเคลื่อนไปอย่างมีทิศทางมี“แผนพัฒนาอําเภอ”ที่สอดคล้องกับยุทธศาสตร์การพัฒนาจังหวัด เชื่อมโยงยุทธศาสตร์การพัฒนาของกลุ่มจังหวัด ยุทธศาสตร์การพัฒนาประเทศ แผนพัฒนาเศรษฐกิจและสังคมแห่งชาติ และนโยบายของรัฐบาลที่ต้องการให้ประเทศขับเคลื่อนไปอย่างมีทิศทางภายใต้กรอบของแผนพัฒนาทุกระดับ ซึ่งปัจจุบันกระทรวงมหาดไทยได้มีการยกร่าง“ระเบียบว่าด้วยการประสานแผนพัฒนาในระดับพื้นที่”เพื่อให้แผนพัฒนาอําเภอมีกฎหมาย หรือระเบียบรองรับ โดยมีสาระสําคัญในการกําหนดแนวทางการประสานแผนตั้งแต่ระดับชุมชน หมู่บ้าน ท้องถิ่น ตําบล อําเภอ ให้เกิดความเชื่อมโยงเป็นไปในทิศทางเดียวกันกับแผนพัฒนาจังหวัดและกลุ่มจังหวัด และใช้แผนพัฒนาอําเภอชี้เป้าหมายในการพัฒนาตามศักยภาพของพื้นที่ และตามความต้องการของประชาชน
สําหรับการปฏิบัติงานในบทบาทนายอําเภอซึ่งต้องทําหน้าที่เป็นตัวแทนของรัฐบาลในพื้นที่และเป็นหัวหน้าส่วนราชการที่ใกล้ชิดกับพี่น้องประชาชนมากที่สุดสิ่งสําคัญที่ต้องการฝากให้นายอําเภอได้ยึดถือปฏิบัติ คือ การทําให้เกิดบรรยากาศความร่วมมือ ร่วมแรง ร่วมใจของทุกหน่วยงาน ตลอดจนทําให้เกิดความร่วมมือจากพี่น้องประชาชน ดังนั้นทุกคนจึงต้องยึดหลักการสําคัญ คือ“การครองตน ครองคน ครองงาน” เป็นผู้นําที่เป็นแบบอย่างที่ดีได้รับความเชื่อถือ เคารพรักและศรัทธาจากประชาชนซึ่งจะทําให้การทํางานทุกอย่างประสบความสําเร็จได้อย่างสมบูรณ์
ในส่วนของการแก้ไขปัญหาความเดือดร้อนของประชาชนในพื้นที่ขอชมเชยการทํางานของศูนย์ดํารงธรรมอําเภอซึ่งเป็นหน่วยหลักในการบูรณาการทุกภาคส่วน แก้ไขปัญหาความเดือดร้อนของประชาชนได้อย่างรวดเร็ว มีประสิทธิภาพ ขอฝากให้นายอําเภอได้กํากับดูแลการทํางานของศูนย์ดํารงธรรมอย่างใกล้ชิด ซึ่งปัจจุบันรัฐบาล และกระทรวงมหาดไทยได้มีการปรับปรุงอํานาจหน้าที่ของศูนย์ดํารงธรรมอําเภอ ตลอดจนสนับสนุนทรัพยากรต่างๆ ให้อย่างเต็มที่ เพื่อให้ศูนย์ดํารงธรรมสามารถตอบสนองต่อการแก้ไขปัญหาและเป็นที่พึ่งของประชาชนอย่างแท้จริงด้านการช่วยเหลือเกษตรกร ผู้มีรายได้น้อยขอให้ดําเนินการเรื่องการลดทุนการผลิต การควบคุม - ลดค่าเช่านา ตามแนวทางและมาตรการที่ได้แจ้งไปแล้วเพื่อให้เกิดความเป็นธรรมกับทั้งสองฝ่าย
สุดท้ายรัฐมนตรีช่วยว่าการกระทรวงมหาดไทยได้ฝากให้นายอําเภอทุกคนได้เสียสละความสุขส่วนตน อุทิศตนทํางานเพื่อส่วนรวมด้วยอุดมการณ์ของนักปกครองที่ต้องทํางานเพื่อประชาชนและยึดถือประโยชน์ของส่วนรวมเป็นสําคัญ และขอขอบคุณที่เจ้าหน้าที่ทุกฝ่ายที่ได้ปฏิบัติหน้าที่ด้วยความเสียสละในช่วงวันหยุดปีใหม่ที่ผ่านมา เพื่อดูแลความปลอดภัยและอํานวยความสะดวกให้กับประชาชนในการเดินทาง.
ครั้งที่4/2560